สกายทีม

สกายทีม  เป็นหนึ่งในสามเครือข่ายพันธมิตรสายการบินหลักของโลก ก่อตั้งเมื่อเดือนมิถุนายน ค.ศ. 2000 เป็นพันธมิตรสายการบินกลุ่มสุดท้ายที่ก่อตั้งขึ้นจากทั้งสามกลุ่มหลัก ตามหลังสตาร์อัลไลแอนซ์และวันเวิลด์ โดยในปี 2024 กลุ่มพันธมิตรให้บริการผู้โดยสารกว่า 624 ล้านคน เป็นเครือข่ายพันธมิตรที่ใหญ่ที่สุดเป็นอันดับสอง ณ เดือนตุลาคม ค.ศ. 2024 สกายทีมมีสายการบินสมาชิก 19 แห่งจากทั่วโลก และดำเนินการด้วยคำขวัญ "ดูแลคุณได้มากกว่า (Caring more about you)" นอกจากนี้หลุ่มพันธมิตรยังมีการจัดตั้งเครือข่ายพันธมิตรสำหรับสายการบินขนส่งสินค้าในชื่อ สกายทีมคาร์โก ซึ่งสมาชิกทั้ง 10 สายการบินเป็นสายการบินลูกของสมาชิกสกายทีม กลุ่มพันธมิตรมีสำนักงานใหญ่ในอัมสเติลเวน ประเทศเนเธอร์แลนด์
ณ ปี 2024 สกายทีมบินไปยังจุดหมายปลายทางมากกว่า 1,000 แห่งในกว่า 160 ประเทศ และให้บริการเที่ยวบินมากกว่า 13,600 เที่ยวบินต่อวัน กลุ่มพันธมิตรและสมาชิกมีห้องรับรอง 750 แห่งทั่วโลก
<templatestyles src="Template:TOC limit/styles.css" />
ประวัติ.
การก่อตั้งและช่วงแรก.
เมื่อวันที่ 22 มิถุนายน ค.ศ. 2000 ตัวแทนของสายการบินเดลตาแอร์ไลน์ อาเอโรเมฆิโก แอร์ฟรานซ์ และโคเรียนแอร์ ได้จัดการประชุมในนครนิวยอร์กเพื่อก่อตั้งพันธมิตรสายการบินที่สาม สายการบินเหล่านี้ได้กลายมาเป็นสี่สมาชิกแรกก่อตั้งสกายทีม โดยภายหลังการก่อตั้งกลุ่มพันธมิตรได้ให้บริการเที่ยวบิน 6,402 เที่ยวบินต่อวันสู่จุดหมายปลายทาง 451 แห่งใน 98 ประเทศทั่วโลก ในปีเดือนกันยายน ค.ศ. 2000 กลุ่มพันธมิตรได้จัดตั้งพันธมิตรขนส่งสินค้าที่เรียกว่า "สกายทีมคาร์โก" โดยมีอาเอโรเมกซ์เปรส แอร์ฟรานซ์คาร์โก เดลตาแอร์ดลจิสติก และโคเรียนแอร์คาร์โกเป็นสมาชิกแรกก่อตั้ง ในเดือนถัดมา แชแอ็สอาเช็กแอร์ไลน์ ได้แสดงเจตจำนงในการเข้าร่วมกลุ่มพันธมิตร โดยมีแผนที่จะได้รับสถานภาพสมาชิกในเดือนเมษายนของปีถัดไป
ในวันที่ 25 มีนาคม ค.ศ. 2001 แชแอ็สอาเช็กแอร์ไลน์ได้เข้าร่วมสกายทีม เป็นสายการบินแรกที่เข้าร่วมพันธมิตรหลังการก่อตั้ง และต่อมาอาลีตาเลียได้เข้าร่วมกลุ่มพันธมิตรเมื่อวันที่ 27 กรกฎาคมของปีเดียวกัน โดยสถานภาพการเป็นสมาชิกจะมีผลในวันที่ 1 พฤศจิกายนของปีนั้น ในการจัดตั้งกลุ่มสายการบินกับแอร์ฟรานซ์ ทำให้เคแอลเอ็ม สายการบินประจำชาติเนเธอร์แลนด์ยื่นขอเป็นสมาชิกของสกายทีมในวันที่ 30 กันยายน ค.ศ. 2001 ในปี 2003 เดลตาแอร์ไลน์ได้ทดแทนเดลตาเอกซ์เพรส สายการบินลูก ด้วยซองในานะสมาชิกในเครือของสายการบิน ในปีเดียวกันนั้นสกายทีมยังได้เปิดตัวเว็บไซต์ที่ได้รับการปรับปรุงใหม่ ซึ่งเน้นไปที่การให้ข้อมูลแก่ผู้โดยสารมากขึ้น เพิ่มการโต้ตอบ และสื่ออื่น ๆ
ค.ศ. 2004: การขยายตัวครั้งใหญ่ครั้งแรก.
ในวันที่ 24 พฤษภาคม ค.ศ. 2004 แอโรฟลอตได้ทำบันทึกความเข้าใจกับสกายทีมในเครมลินเกี่ยวกับความตั้งใจในการเข้าร่วมเป็นสมาชิก ภายหลังการยื่นสมัครเป็นสมาชิกในช่วงต้นปี สกายทีมได้แสดงความเห็นว่าแอโรฟลอตไม่ได้ปฏิบัติตามมาตรฐานของกลุ่มพันธมิตร แต่เครือข่ายฐานการบินขนาดใหญ่ของสายการบินทำให้แอโรฟลอตมีความเหมาะสมต่อเครือข่ายพันธมิตร ซึ่งสามารถชดเชยข้อบกพร่องได้
เมื่อวันที่ 28 สิงหาคม ไชนาเซาเทิร์นแอร์ไลน์ สายการบินที่ใหญ่ที่สุดของสาธารณรัฐประชาชนจีน ได้ลงนามข้อตกลงเบื้องต้นในกว่างโจวในการเข้าร่วมเป็นสมาชิกเต็มตัว หยาน จื้อชิง ประธานของไชนาเซาเทิร์น กล่าวว่า "การลงนามข้อตกลงครั้งนี้ถือเป็นก้าวสำคัญในอนาคตของสายการบินในการปรับตัวให้เข้ากับความต้องการในการพัฒนาและเปิดรับต่อสังคมนานาชาติ ซึ่งจะช่วยเสริมสร้างความร่วมมือระหว่างประเทศและความสามารถในการแข่งขันในระดับโลกของสายการบินให้แข็งแกร่งยิ่งขึ้น"
ในวันที่ 13 กันยายน คอนติเนนตัลแอร์ไลน์ เคแอลเอ็มและนอร์ทเวสต์แอร์ไลน์เข้าร่วมสกายทีม การเข้าร่วมพร้อมกันนี้ถือเป็นการขยายตัวครั้งใหญ่ที่สุดในประวัติศาสตร์พันธมิตรสายการบิน ซึ่งทำให้สกายทีมแซงหน้าวันเวิลด์เป็นพันธมิตรสายการบินที่ใหญ่เป็นอันดับสอง โดยให้บริการแก่ลูกค้ามากกว่า 341 ล้านคนด้วยเที่ยวบิน 14,320 เที่ยวบินต่อวันไปยังจุดหมายปลายทาง 658 แห่งใน 130 ประเทศ
ค.ศ. 2005–2006.
แม้แชแอ็สอาเช็กแอร์ไลน์จะให้คำมั่นในการช่วยให้มาเลฟฮังกาเรียนแอร์ไลน์เป็นสมาชิกที่เกี่ยวข้องกับสกายทีม แต่มาเลฟได้เลือกที่จะเข้าร่วมวันเวิลด์แทนในช่วงปลายเดือนพฤษภาคม ไม่กี่วันต่อมาสกายทีมได้ประกาศรับสมาชิกใหม่ 4 ราย โดยจะเข้าร่วมในปี 2006 ได้แก่ แอร์ยูโรปา (ได้รับการสนับสนุนจากแอร์ฟรานซ์) โกปาแอร์ไลน์ (ได้รับการสนับสนุนและเป็นเจ้าของบางส่วนโดยคอนติเนนตัลแอร์ไลน์) เคนยาแอร์เวย์ (ได้รับการสนับสนุนและเป็นเจ้าของบางส่วนโดยเคแอลเอ็ม) และตารอม (ได้รับการสนับสนุนจากอาลีตาเลีย) เคนยาแอร์เวย์และแอร์ยูโรปาใช้โปรแกรมสะสมไมล์ "ฟลายอิงบลู"เดียวกันกับแอร์ฟรานซ์–เคแอลเอ็ม
แอโรฟลอตเข้าร่วมสกายทีมในวันที่ 14 เมษายน ค.ศ. 2006 ภายหลังขั้นตอนนาน 23 เดือนที่เริ่มตั้งแต่เดือนค.ศ. 2004 (2004-) โดยนับเป็นสายการบินสัญชาติรัสเซียแห่งแรกที่มีความสัมพันธ์กับเครือข่ายพันธมิตรสายการบินนานาชาติใดๆ แอโรฟลอตได้ยกระดับมาตรฐานการดำเนินงาน โดยผ่านการตรวจสอบความปลอดภัยในการปฏิบัติงานของสมาคมขนส่งทางอากาศระหว่างประเทศ ในปีเดียวกันนั้นเดลตาได้ควบรวมกิจการของซองเข้ากับสายการบินแม่ ในเดือนมิถุนายน ได้มีการประกาศว่าปูร์ตูกาเลียแอร์ไลน์จะเป็นผู้สมัครเป็นสมาชิกที่เกี่ยวข้องของสกายทีม แต่ในเดือนพฤศจิกายนตัปแอร์ปูร์ตูกัล ซึ่งเป็นสมาชิกของสตาร์อัลไลแอนซ์ได้เข้าซื้อหุ้นส่วน 99.81% ในสายการบิน ส่งผลให้ต้องยกเลิกการสมัครนั้นไป
ค.ศ. 2007: การขยายตัว.
เมื่อวันที่ 4 กันยายน ค.ศ. 2007 แอร์ยูโรปา โกปาแอร์ไลน์ และเคนยาแอร์เวย์เข้าร่วมสกายทีมโดยเป็นสมาชิกที่เกี่ยวข้อง ซึ่งเปิดตัวเพื่อรองรับสายการบินในภูมิภาคที่เป็นยุทธศาสตร์สำคัญที่ตั้งใจจะเข้าร่วมเป็นพันธมิตรกับเครือข่าย ในปีเดียวกันไชนาเซาเทิร์นแอร์ไลน์ได้เข้าร่วมสกายทีมในวันที่ 15 พฤศจิกายน โดยเป็นสมาชิกลำดับที่ 11 และเป็นสมาชิกแรกในจีน
ค.ศ. 2008–2009: การออกจากเครือข่ายของสมาชิกและความคิดริเริ่มใหม่.
ในเดือนค.ศ. 2008 (2008-) ภายหลังการผนวกกิจการของคอนติเนนตัลแอร์ไลน์เข้าสู่ยูไนเต็ดแอร์ไลน์ ทั้งคอนติเนนตัลและโกปาแอร์ไลน์ประกาศแผนที่จะออกจากสกายทีมและเข้าร่วมสตาร์อัลไลแอนซ์หลังเที่ยวบินสุดท้ายของคอนติเนนตัลกับสกายทีมในวันที่ 24 ตุลาคม ค.ศ. 2009 และทั้งสองสายการบินได้ออกจากเครือข่ายสกายทีมในวันตามที่ประกาศไว้ในเบื้องต้น โดยคอนติเนนตัลเข้าร่วมสตาร์อัลไลแอนซ์ในสามวันต่อมา ในเวลานั้น มีข่าวลือว่าการเปลี่ยนแปลงดังกล่าวเป็นการเคลื่อนไหวครั้งแรกของคอนติเนนตัลในการควบรวมกิจการกับยูไนเต็ด
ในเดือนค.ศ. 2009 (2009-) กลุ่มพันธมิตรได้ทำข้อตกลงเบื้องต้นกับเวียดนามแอร์ไลน์ในการที่สายการบินจะเข้าร่วมสกายทีมในปี และในปีเดียวกันนั้น อาลีตาเลีย-ลิเนเออาเอเรเออิตาลียานีได้เปลี่ยนชื่อเป็นอาลีตาเลีย และกลุ่มพันธมิตรได้ประกาศแผนริเริ่มที่จะมุ่งสู่การบริหารจัดการแบบรวมศูนย์ที่ตั้งอยู่ในอัมสเตอร์ดัม นอกจากนี้แล้วยังได้แต่งตั้งกรรมการผู้จัดการคนใหม่ คือ มารี-โฌแซ็ฟ มาเล พร้อมทั้งระบุไทม์ไลน์สำหรับการเปิดตัวสิ่งอำนวยความสะดวกร่วมกันที่ท่าอากาศยานลอนดอนฮีทโธรว์และเปิดตัวลวดลายอากาศยานใหม่
ในเดือนค.ศ. 2009 (2009-) โอลิมปิกแอร์ได้ทำข้อตกลงการบินโดยใช้รหัสเที่ยวบินร่วมกันกับเดลตาแอร์ไลน์ โดยข้อตกลงนี้เป็นส่วนหนึ่งของแผนการในการเข้าร่วมสกายทีมของโอลิมปิกแอร์และการเสริมสร้างความสัมพันธ์กับคู่กิจการร่วมค้าของเดลตา แอร์ฟรานซ์–เคแอลเอ็ม อย่างไรก็ตาม ความสัมพันธ์ได้ถูกตัดขาดในปี 2013 หลังจากที่อีเจียนแอร์ไลน์ ซึ่งเป็นสมาชิกสตาร์อัลไลแอนซ์ได้เข้าซื้อกิจการของสายการบิน
ค.ศ. 2010: วาระครบรอบ 10 ปี.
ในวันที่ 1 มกราคม นอร์ทเวสต์แอร์ไลน์ได้ผนวกกิจการเข้ากับเดลตาแอร์ไลน์ ต่อมาในวันที่ 9 มีนาคม ไชนาเซาเทิร์นแอร์ไลน์ได้ประกาศแผนการเข้าร่วมสกายทีมคาร์โก โดยคาดว่าจะได้รับการอนุมัติสมาชิกภาพในเดือนพฤศจิกายนปีเดียวกัน ทำให้สายการบินนี้เป็นสายการบินจีนรายแรกที่จะเข้าร่วมพันธมิตรขนส่งสินค้าทางอากาศระดับโลก เมื่อวันที่ 16 เมษายน ไชนาอีสเทิร์นแอร์ไลน์ได้ประกาศความตั้งใจที่จะเข้าร่วมสกายทีม โดยคาดว่าจะเข้าร่วมอย่างเต็มรูปแบบในช่วงกลางปี 2011 ประกาศดังกล่าวมีขึ้นในเวลาไม่นานหลังจากสายการบินได้ควบรวมกิจการกับช่างไห่แอร์ไลน์ ซึ่งเป็นสมาชิกของสตาร์อัลไลแอนซ์
เมื่อวันที่ 10 มิถุนายน เวียดนามแอร์ไลน์ได้เข้าเป็นสมาชิกเต็มตัวหลังจากพิธีเข้าร่วมที่จัดขึ้นในฮานอย โดยนับเป็นสมาชิกรายแรกในเอเชียตะวันออกเฉียงใต้ ซึ่งเป็นภูมิภาคที่มีอิทธิพลจากสตาร์อัลไลแอนซ์มาก ทั้งการบินไทยและสิงคโปร์แอร์ไลน์ที่เป็นสมาชิก เวียดนามแอร์ไลน์เพิ่มจุดหมายปลายทางพิเศษอีก 20 แห่งในเครือข่าย เป็นการเสริมความแข็งแกร่งให้กับสกายทีมในภูมิภาคนี้
เมื่อวันที่ 22 มิถุนายน ซีอีโอและประธานของสายการบินสมาชิกทั้ง 13 แห่งได้มารวมตัวกันในนครนิวยอร์กเพื่อเฉลิมฉลองวันครบรอบ 10 ปีของกลุ่มพันธมิตร ในช่วงทศวรรษแรกของการดำเนินงาน กลุ่มพันธมิตรสายการบินที่ใหญ่เป็นอันดับสองของโลกมีสมาชิกเพิ่มขึ้นมากกว่าสามเท่า เที่ยวบินเพิ่มขึ้นสองเท่า และเส้นทางบินไปยังจุดหมายปลายทางเพิ่มขึ้นเกือบสองเท่า ในวันเดียวกันนั้น สกายทีมได้ยกสถานะสมาชิกของแอร์ยูโรปา เคนยาแอร์เวย์ และตารอม จากสมาชิกระดับรองเป็นสมาชิกเต็มรูปแบบ ในระหว่างงานดังกล่าว คณะกรรมการได้ระบุแผนการในการคัดเลือกสมาชิกจากละตินอเมริกา อเมริกาใต้ และอินเดีย สามวันต่อมา ตารอมได้เป็นสมาชิกสกายทีมรายที่ 13 อย่างเป็นทางการ เนื่องในโอกาสเฉลิมฉลอง สกายทีมได้เสนอส่วนลดค่าโดยสารรอบโลก และโปรโมชั่นอื่น ๆ หลังจากครบรอบ 10 ปี สกายทีมตั้งใจที่จะยกระดับประสบการณ์การเดินทางของลูกค้าและกระชับความร่วมมือระหว่างสมาชิกเพื่อเสริมการขยายบริการไปยังภูมิภาคที่ยังไม่มีสมาชิก
ในช่วงปีที่ผ่านมา เดลตาแอร์ไลน์ได้เสนอเงิน 1.02 พันล้านดอลลาร์สหรัฐให้กับเจแปนแอร์ไลน์ หลังจากที่สายการบินแห่งเอเชียแห่งนี้ได้ยื่นฟ้องล้มละลายเนื่องจากมีหนี้จำนวน 26 พันล้านดอลลาร์สหรัฐ พร้อมกันนั้นก็พยายามโน้มน้าวให้สมาชิกวันเวิลด์ที่ใหญ่ที่สุดในเอเชียให้เปลี่ยนไปเข้าร่วมสกายทีม เดลตาและอเมริกันแอร์ไลน์แสดงความต้องการให้เจเอแอลเข้าร่วมพันธมิตรสายการบินของตน ซึ่งก็จะเป็นผลประโยชน์จากข้อตกลงโอเพนสกายระหว่างสหรัฐและญี่ปุ่น ในท้ายที่สุดเจแปนแอร์ไลน์เลือกที่จะยังคงอยู่ที่วันเวิลด์โดยอ้างว่าการโอนไปยังสกายทีมจะสร้างความสับสนให้กับผู้โดยสาร และอาจไม่ได้รับเอกสิทธิ์คุ้มครองการผูกขาดจากหน่วยงานกำกับดูแลของสหรัฐ
สกายทีมได้รับใบสมัครสมาชิกเต็มรูปแบบใบที่สองภายในเวลาห้าเดือน ไชนาแอร์ไลน์ สายการบินประจำชาติและสายการบินที่ใหญ่ที่สุดของไต้หวัน ได้ประกาศเริ่มกระบวนการเข้าร่วมเครือข่ายอย่างเป็นทางการในช่วงกลางเดือนกันยายน เมื่อเข้าร่วมแล้ว เครือข่ายเส้นทางของสายการบินจะเป็นการเสริมเครือข่ายของไชนาเซาเทิร์นแอร์ไลน์และไชนาอีสเทิร์นแอร์ไลน์ ทำให้ทั้งสามสายการบินสามารถร่วมมือกันได้ ในเดือนถัดมา อาเอโรลิเนอัสอาร์เฆนตินัสได้ลงนามในข้อตกลงเพื่อเริ่มกระบวนการอย่างเป็นทางการในการเป็นสมาชิกสกายทีมแห่งแรกในอเมริกาใต้ โดยมีกำหนดเข้าร่วมในปี 2012
เมื่อวันที่ 1 พฤศจิกายน ช่างไห่แอร์ไลน์ได้ออกจากเครือข่ายสตาร์อัลไลแอนซ์เพื่อเข้าร่วมกับสกายทีมในอนาคตภายใต้ไชนาอีสเทิร์นแอร์ไลน์ บริษัทแม่ ซึ่งจะเป็นสมาชิกของสกายทีมในอนาคตเช่นเดียวกัน ส่งผลให้สกายทีมมีสถานะที่แข็งแกร่งขึ้นในสาธารณรัฐประชาชนจีนและพื้นที่โดยรอบ และส่งผลให้เป็นพันธมิตรอันดับหนึ่งในภูมิภาค การูดาอินโดนีเซียเริ่มกระบวนการในการเข้าเป็นสมาชิกในวันที่ 23 พฤศจิกายน และมีแผนที่จะเข้าร่วมในปี 2012 เมื่อเข้าร่วมแล้ว สายการบินดังกล่าวได้กลายเป็นสายการบินที่สองในภูมิภาคเอเชียตะวันออกเฉียงใต้ที่เข้าร่วมสกายทีม ท้าทายอิทธิพลจากสตาร์อัลไลแอนซ์ในภูมิภาค จากการบินไทยและสิงคโปร์แอร์ไลน์
ค.ศ. 2011–2014: การขยายตัวครั้งใหญ่ครั้งที่สอง.
เมื่อวันที่ 10 มกราคม ค.ศ. 2011 ซาอุดีอาระเบียนแอร์ไลน์ได้ลงนามข้อตกลงเข้าร่วมสกายทีมในปี 2012 ต่อมาในวันที่ 28 กุมภาพันธ์ มิดเดิลอีสต์แอร์ไลน์ได้ยืนยันที่จะเข้าร่วมเครือข่าย ในช่วงปลายเดือนค.ศ. 2011 (2011-) เดลตาและแอร์ฟรานซ์–เคแอลเอ็มได้ให้โกลด์แมน แซคส์เป็นที่ปรึกษาในการเสนอซื้อหุ้น 51% ของเซอร์ริชาร์ด แบรนสัน ในเวอร์จินแอตแลนติก ซึ่งอาจนำไปสู่การที่สายการบินดังกล่าวเข้าร่วมเครือข่ายและเป็นขยายฐานที่มั่นของสกายทีมในลอนดอน นอกจากนี้คู่แข่งอย่างสตาร์อัลไลแอนซ์และสายการบินเอทิฮัด ก็ยังพิจารณาทางเลือกอื่น ๆ ในการแข่งขันกับสกายทีมผ่านเวอร์จินแอตแลนติกอีกเช่นกัน ไชนาอีสเทิร์นแอร์ไลน์ เข้าร่วมสกายทีมในวันที่ 21 มิถุนายน ค.ศ. 2011 พร้อมกันกับช่างไห่แอร์ไลน์ เป็นสมาชิกลำดับที่ 14 ต่อมาในวันที่ 28 กันยายน ค.ศ. 2011 ไชนาแอร์ไลน์ได้เข้าร่วมพันธมิตร ในเดือนพฤศจิกายนของปีเดียวกันนั้น เซี่ยเหมินแอร์ไลน์ได้แสดงความตั้งใจที่จะรวมเข้าเป็นสมาชิกแบบเต็มตัวภายในสิ้นปี 2012 โดยได้รับการสนับสนุนจากไชนาเซาเทิร์นแอร์ไลน์
เมื่อวันที่ 29 พฤษภาคม ค.ศ. 2012 ซาอุดีอาระเบียนแอร์ไลน์เข้าร่วมสกายทีม นับเป็นสายการบินแรกที่เข้าร่วมพันธมิตรในปี 2012 เป็นสายการบินแรกที่มีฐานอยู่ในตะวันออกกลาง และเป็นสมาชิกลำดับที่ 16 ในวันเดียวกันนั้นซาอุดีอาระเบียนแอร์ไลน์ได้เปลี่ยนชื่อเป็นเซาเดีย ในหนึ่งเดือนต่อมา มิดเดิลอีสต์แอร์ไลน์เข้าร่วมสกายทีมเป็นสมาชิกลำดับที่ 17 ในวันที่ 28 มิถุนายน เมื่อวันที่ 29 สิงหาคม ค.ศ. 2012 อาเอโรลิเนอัสอาร์เฆนตินัสเป็นสายการบินแรกของอเมริกาใต้และสายการบินที่สองของละตินอเมริกาที่เข้าร่วมสกายทีม โดยเป็นสมาชิกลำดับที่ 18 เมื่อวันที่ 21 พฤศจิกายน ค.ศ. 2012 เซี่ยเหมินแอร์ไลน์เข้าร่วมสกายทีมเป็นสมาชิกรายที่ 4 ในจีนแผ่นดินใหญ่ และเป็นลำดับที่ 19 ของเครือข่าย เมื่อช่วงปลายปี 2013 หนังสือพิมพ์รัสเซีย "คอมเมรซันต์" ได้ตีพิมพ์บทความที่ระบุว่า แอโรฟลอตกำลังพิจารณาออกจากเครือข่ายเนื่องจากมีความขัดแย้งกับเดลตาในเรื่องราคาสำหรับเส้นทางบินบางเส้นทางไปยังอเมริกาเหนือ นอกจากนี้รายงานยังระบุด้วยว่าสายการบินของรัสเซียกำลังพิจารณาเข้าร่วม สตาร์อัลไลแอนซ์ เพื่อประเมินสิทธิประโยชน์ของการเป็นสมาชิกสกายทีม จึงได้มีการดำเนินการศึกษาวิจัยในเดือน จากนั้น คณะกรรมการแอโรฟลอตก็ยืนยันตำแหน่งของตนภายในกลุ่มพันธมิตรอีกครั้งในเดือนค.ศ. 2013 (2013-)
เมื่อวันที่ 5 มีนาคม ค.ศ. 2014 การูดาอินโดนีเซียได้เข้าร่วมสกายทีม เป็นสมาชิกลำดับที่ 20 เดิมการูดามีแผนที่จะได้รับสถานะสมาชิกสกายทีมในปี 2012 แต่กระบวนการเข้าร่วมใช้เวลานานถึง 40 เดือนจึงจะเสร็จสมบูรณ์
ค.ศ. 2015–ปัจจุบัน: การขยายตัวครั้งใหญ่ครั้งที่สาม.
เมื่อวันที่ 31 ธันวาคม ค.ศ. 2018 ไชนาเซาเทิร์นแอร์ไลน์ได้ออกจากเครือข่าย
เมื่อวันที่ 4 พฤศจิกายน ค.ศ. 2019 อินเตอร์แนชนัลแอร์ไลน์กรุ๊ป (ไอเอจี) ประกาศว่าได้ตกลงเงื่อนไขในการเข้าซื้อแอร์ยูโรปาแล้ว และสายการบินจะออกจากสกายทีมหากข้อตกลงดังกล่าวประสบความสำเร็จ ด้วยการระบาดทั่วของโควิด-19 และข้อกังวลด้านการต่อต้านการผูกขาดทำให้การขายล่าช้า การเจรจาได้เริ่มต้นขึ้นอีกครั้งในเดือนมีนาคม ค.ศ. 2022 เมื่อไอเอจีตกลงที่จะให้เงินกู้ 100 ล้านยูโรที่แปลงสภาพเป็นหุ้น 20% แก่สายการบิน ในเดือนกุมภาพันธ์ ค.ศ. 2023 การเจรจาได้สิ้นสุดลง โดยไอเอจีตกลงที่จะซื้อหุ้นที่เหลือ 80% ในแอร์ยูโรปาในราคา 400 ล้านยูโร ซึ่งบริษัทวางแผนที่จะดำเนิการภายใต้ชื่อเดิมแนกออกมา แต่จะได้รับการบริหารจัดการโดยไอบีเรีย การเข้าซื้อนี้ขึ้นอยู่กับการอนุมัติจากหน่วยงานกำกับดูแลของยุโรป ในเดือนสิงหาคม ค.ศ. 2014 ไอเอจีได้ยกเลิกข้อตกลงหลังจากเห็นว่าแนวทางแก้ไขเพิ่มเติมเพื่อแก้ไขเงื่อนไขต่อต้านการผูกขาดของสหภาพยุโรปมีภาระมากเกินไปจนไม่สามารถทำให้ข้อตกลงดังกล่าวสามารถดำเนินการได้ 
เมื่อวันที่ 15 ตุลาคม ค.ศ. 2021 อาลีตาเลียได้เลิกดำเนิงานและออกจาเครือข่าย โดยสายการบินที่เข้ามาทดแทนอย่างอิตาแอร์เวย์ ได้เข้าร่วมสกายทีมในวันที่ 29 ตุลาคม ค.ศ. 2021 ในปี 2023 ภายหลังการยืนยันการเข้าซื้อหุ้น 41% ในอิตาแอร์เวย์โดยลุฟท์ฮันซ่า สายการบินได้ยืนยันว่าจะเข้าซื้ออิตาแอร์เวย์ทั้งหมดภายในปี 2028 และให้สายการบินออกจากสกายทีมและเข้าร่วมสตาร์อัลไลแอนซ์แทน คณะกรรมาธิการยุโรปได้อนุมัติให้เครือลุฟท์ฮันซ่าซื้อหุ้น 41% ในอิตาแอร์เวย์เมื่อเดือนกรกฎาคม ค.ศ. 2024 อิตาจะออกจากสกายทีมและเข้าร่วมสตาร์อัลไลแอนซ์ในปี 2026 หรือ 2027
ในเดือนกุมภาพันธ์ 2022 เดลตาแอร์ไลน์และเคแอลเอ็มได้ประกาศระงับข้อตกลงการบินโดยใช้รหัสเที่ยวบินร่วมกับแอโรฟลอตอันเกี่ยวข้องกับการรุกรานยูเครนโดยรัสเซียในปี 2022 ต่อมาในวันที่ 27 เมษายน สกายทีมได้ประกาศระวับการเป็นสมาชิกของแอโรฟลอต 
เมื่อวันที่ 2 มีนาคม ค.ศ. 2023 เวอร์จินแอตแลนติกได้เข้าร่วมสกายทีม นับเป็นสมาชิกลำดับที่ 19 และเป็นสายการบินแห่งแรกในสหราชอาณาจักรในเครือข่าย
เมื่อวันที่ 1 กันยายน ค.ศ. 2024 สแกนดิเนเวียนแอร์ไลน์ซิสเต็ม สมาชิกแรกก่อตั้งสตาร์อัลไลแอนซ์ ได้ออกจากเครือข่ายเพื่อเข้าร่วมสกายทีมภายหลังการเข้าซื้อหุ้นส่วนน้อยของแอร์ฟรานซ์–เคแอลเอ็ม ในวันที่ 26 ตุลาคม ค.ศ. 2024 เช็กแอร์ไลน์จะยุติการดำเนินการจากการเปลี่ยนแปลงรูปแบบการดำเนินงาน ส่งผลให้สายการบินต้องออกจากเครือข่ายหลังจากเที่ยวบินสุดท้ายไปยังปารีส
ในเดือนกันยายนและตุลาคม ค.ศ. 2024 ผู้ให้บริการรถไฟความเร็วสูง ยูโรสตาร์และเตรนิตาลิอาได้ลงนามในบันทึกความเข้าใจเพื่อเข้าร่วมกับสกายทีมในฐานะสมาชิกขนส่งระหว่างรูปแบบ ความร่วมมือนี้จะช่วยให้สามารถบูรณาการการขนส่งผู้โดยสารแบบผสมผสาน (การขนส่งทางอากาศ-ราง) ในสหราชอาณาจักร ฝรั่งเศส และเนเธอร์แลนด์ได้
เมื่อวันที่ 26 ตุลาคม ค.ศ. 2024 เช็กแอร์ไลน์ได้ออกจากเครือข่ายและเลิกดำเนินหลังการปรับเปลี่ยนกิจการองค์กร โดยเที่ยวบินสุดท้ายได้เดินทางจากปารีสสู่ปรากในช่วงเย็นของวันนั้น
สมาชิกและสมาชิกในเครือ.
สายการบินสมาชิกและสมาชิกในเครือปัจจุบัน.
ณ เดือนกันยายน ค.ศ. 2024 มีสายการบินเป็นสมาชิกของสกายทีมดังนี้:
<templatestyles src="การอ้างอิง/styles.css"/>Aสายการบินแรกก่อตั้ง 
สกายทีมคาร์โก.
สกายทีมคาร์โกเป็นแผนกขนส่งสินค้าของสกายทีม ณ เดือนเมษายน ค.ศ. 2024 เครือข่ายมีสมาชิก 9 รายจากกลุ่มพันธมิตรขนส่งสินค้าโดยสาร ได้แก่อาเอโรลิเนอัสอาร์เฆนตินัสการ์โก อาเอโรเมฆิโกการ์โก แอร์ฟรานซ์–เคแอลเอ็มคาร์โก (รวมแอร์ฟรานซ์คาร์โกและเคแอลเอ็มคาร์โก) ไชนาคาร์โกแอร์ไลน์ เช็กแอร์ไลน์คาร์โก เดลตาคาร์โก อิตาแอร์เวย์คาร์โก โคเรียนแอร์คาร์โก และเซาเดียคาร์โก อาเอโรลิเนอัสอาร์เฆนตินัสการ์โก หน่วยที่ดำเนินขนส่งอากาศยานของอาเอโรลิเนอัสอาร์เฆนตินัส เข้าร่วมเครือข่ายในเดือนค.ศ. 2013 (2013-) เซาเดียคาร์โกเข้าร่วมเครือข่ายในวันที่ 15 เมษายน ค.ศ. 2019
หมายเหตุ.
<templatestyles src="Reflist/styles.css" />